**ΑΠΟΣΠΑΣΜΑ**

**από το αριθμ. 16/29-6-2014 πρακτικό συνεδριάσεως**

**του Διοικητικού Συμβουλίου**

**του Αναγνωστηρίου Αγιάσου «Η ΑΝΑΠΤΥΞΗ»**

 Στην Αγιάσο και στο Γραφείο του Πνευματικού Κέντρου ΑΝΑΓΝΩΣΤΗΡΙΟ ΑΓΙΑΣΟΥ “Η ΑΝΑΠΤΥΞΗ” σήμερα στις 29 Ιουνίου 2014, ημέρα της εβδομάδος Κυριακή και ώρα 11 π.μ., συνήλθε σε τακτική συνεδρίαση το Διοικητικό Συμβούλιο του Συλλόγου, ύστερα από πρόσκληση του Προέδρου, για συζήτηση και λήψη απόφασης στα διάφορα θέματα της ημερήσιας διάταξης.

 Διαπιστώθηκε ότι το Δ.Σ. είχε τη νόμιμη απαρτία, δεδομένου ότι ήταν παρόντα όλα τα μέλη του, ήτοι: 1) Κλεάνθης Δ. Κορομηλάς, 2) Ευστράτιος Αν. Καζαντζής, 3) Παναγιώτης Μ. Κουτσκουδής, 4) Ειρήνη Μ. Αργύρα, 5) Παναγιώτα Πρ. Μαϊστρέλλη, 6) Παναγιώτης Στ. Σκορδάς και 7) Γρηγόριος Γ. Αλεντάς.

**Απόφαση 36η: «Εξέταση πρότασης του Σωτήρη Π. Βουνάτσου για τη δημιουργία ενός ολιγόλεπτου ντοκιμαντέρ σχετικού με τα 120 χρόνια του Αναγνωστηρίου»**

Ο Πρόεδρος, εισηγούμενος το 1ο θέμα της ημερήσιας διάταξης, έθεσε υπόψη του Δ.Σ. την πρόταση του εκλεκτού φίλου του Αναγνωστηρίου Σωτήρη Παν. Βουνάτσου για την παραγωγή ενός ολιγόλεπτου ντοκιμαντέρ με θέμα την ιστορία και τη δράση του Ιδρύματος, που θα είναι αφιερωμένο στα εκατόν είκοσι χρόνια του και θα προβληθεί στις καλοκαιρινές επετειακές εκδηλώσεις.

Εισηγήθηκε την αποδοχή της πρότασης και κάλεσε ύστερα το Διοικητικό Συμβούλιο να αποφασίσει σχετικά.

 Το Δ.Σ., αφού άκουσε την εισήγηση του προέδρου, ύστερα από ευρεία διαλογική συζήτηση, ομόφωνα

**Α Π Ο Φ Α Σ Ι Ζ Ε Ι**

 *Εγκρίνει την πρόταση του εκλεκτού φίλου του Αναγνωστηρίου Σωτήρη Παν. Βουνάτσου για την παραγωγή ενός ολιγόλεπτου ντοκιμαντέρ με θέμα την ιστορία και τη δράση του Ιδρύματος, που θα είναι αφιερωμένο στα εκατόν είκοσι χρόνια του και θα προβληθεί στις καλοκαιρινές επετειακές εκδηλώσεις.*

**Απόφαση 37η: «Λειτουργία του Ταμείου σύμφωνα με τις οδηγίες του φοροτεχνικού Νικολάου Π. Ορφανού»**

Ο Πρόεδρος, εισηγούμενος το 2ο θέμα της ημερήσιας διάταξης, έθεσε υπόψη του Δ.Σ. ότι το Ταμείο του σωματείου θα πρέπει να λειτουργεί σύμφωνα με τις οδηγίες του φοροτεχνικού Νικολάου Π. Ορφανού, οι οποίες απορρέουν από τις αλλαγές που έχουν γίνει τα τελευταία χρόνια στο νομικό πλαίσιο που διέπει τη λειτουργία των Ν.Π.Ι.Δ. μη κερδοσκοπικού χαρακτήρα. Λεπτομερείς οδηγίες θα δοθούν το προσεχές χρονικό διάστημα στην Ταμία και σε άλλα μέλη του Δ.Σ. που εμπλέκονται στην τήρηση του Ταμείου, τα οποία πλέον θα συνεργάζονται με το Λογιστικό Γραφείο του Ιωάννη Π. Ορφανού για τη διεκπεραίωση όλων των λογιστικών – φορολογικών υποθέσεων του Αναγνωστηρίου.

Ο πρόεδρος κάλεσε ύστερα το Διοικητικό Συμβούλιο να αποφασίσει σχετικά.

 Το Δ.Σ., αφού άκουσε την εισήγηση του προέδρου, ύστερα από ευρεία διαλογική συζήτηση, ομόφωνα

**Α Π Ο Φ Α Σ Ι Ζ Ε Ι**

*Το Ταμείο του σωματείου θα λειτουργεί σύμφωνα με τις οδηγίες του Λογιστικού Γραφείου του Ιωάννη Π. Ορφανού, οι οποίες απορρέουν από τις αλλαγές που έχουν γίνει τα τελευταία χρόνια στο νομικό πλαίσιο που διέπει τη λειτουργία των Ν.Π.Ι.Δ. μη κερδοσκοπικού χαρακτήρα. Λεπτομερείς οδηγίες θα δοθούν το προσεχές χρονικό διάστημα στην Ταμία και σε άλλα μέλη του Δ.Σ. που εμπλέκονται στην τήρηση του Ταμείου, τα οποία πλέον θα συνεργάζονται με το παραπάνω Λογιστικό Γραφείο για τη διεκπεραίωση όλων των λογιστικών – φορολογικών υποθέσεων του Αναγνωστηρίου.*

Για το σκοπό αυτό έγινε η απόφαση αυτή και υπογράφεται ως εξής:

 Ο ΠΡΟΕΔΡΟΣ ΤΑ ΜΕΛΗ

ΚΛΕΑΝΘΗΣ Δ. ΚΟΡΟΜΗΛΑΣ ΕΥΣΤΡΑΤΙΟΣ ΑΝ. ΚΑΖΑΝΤΖΗΣ

 ΠΑΝΑΓΙΩΤΗΣ Μ. ΚΟΥΤΣΚΟΥΔΗΣ

 ΕΙΡΗΝΗ Μ. ΑΡΓΥΡΑ

 ΠΑΝΑΓΙΩΤΑ ΠΡ. ΜΑΪΣΤΡΕΛΛΗ

 ΣΚΟΡΔΑΣ ΣΤ. ΠΑΝΑΓΙΩΤΗΣ

 ΑΛΕΝΤΑΣ Γ. ΓΡΗΓΟΡΙΟΣ